  Майя Бывальцева 19-тӥ тулыспалэ потон уе Удмуртиын уйпалась тӧл кужмоялоз шуыса чаклало. Улосвыл Гидрометцентр вылэ чӧлскыса, со сярысь ивортэ Ижкар администрацилэн пресс-службаез. 18-тӥысь 19-тӥ тулыспалэ потон уе элькунын но Ижкарын уйпалась тӧл зол пельтоз, секундскын 15-17 метрозь кужмояса пельтоз Ижкар администрацилэн пресс-службаезИжысь тӧрлыкъёс карын улӥсьёсты чакласькыны куро. 19-тӥ тулыспалэ уйин дырын-дырын кӧня ке лымыялоз, каллен пельскоз. Нуназе лымыяны кулэ ӧвӧл. Уйин -12…-14, нуназе -10…-12 градус луоз. 20-тӥ тулыспалэ дырын-дырын лымыялоз, нуназе каллен пельскоз. Тӧл уйин лымшор но шундыпуксён вискысь секундскын 4-9 метре пельтоз, нуназе лымшорысь секундскын 7-12 метре. Уйин -14…-16, нуназе -5…-7 градус возиськоз. 21-тӥ тулыспалэ дырын-дырын ӧжыт лымыялоз, интыосын тросгес лымы усёз, каллен пельскоз. Тӧл лымшор но шундыпуксён вискысь секундскын 7-12 метре пельтоз. Уйин -6…-8, нуназе -1…-3 градус луоз.  Тегъёс: Ижкар Удмуртия куазь тл  